*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. |  2013.gada \_\_\_\_\_\_\_\_\_\_ |

**.§**

**Par Latvijas prezidentūras Eiropas Savienības Padomē norises loģistikas jautājumiem**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.
2. Ārlietu ministrijai (Latvijas prezidentūras Eiropas Savienības Padomē sekretariātam) veikt līgumu slēgšanu ar privātpersonām, kuras sniegtu ziedojumus vai dāvinājumus, kā arī sponsorētu Latvijas prezidentūras Eiropas Savienības Padomē sagatavošanai vai tās norises nodrošināšanai svarīgus pasākumus.
3. Lai nodrošinātu tiesisko pamatu sponsorēšanas pasākumu sagatavošanai un norises nodrošināšanai, Ārlietu ministrijai (Latvijas prezidentūras Eiropas Savienības Padomē sekretariātam) sagatavot attiecīgus grozījumus likumā „Par interešu konflikta novēršanu valsts amatpersonu darbībā”, paredzot papildināt pārejas noteikumus ar punktu, kas noteiks, ka, lai nodrošinātu Latvijas prezidentūras Eiropas Savienības Padomē 2015.gadā sagatavošanu un norises loģistiku, Latvijas prezidentūras Eiropas Savienības Padomē sekretariāts piesaista sponsorus, kas sniedz atbalstu prezidentūras sagatavošanai un tās darbības nodrošināšanai, pretī saņemot atpazīstamības veicināšanas pasākumus (firmas zīmes, tēla vai preces vai pakalpojuma atpazīstamību). Latvijas prezidentūras Eiropas Savienības Padomē sekretariāts noslēdz ar prezidentūras pasākumu sponsorētājiem rakstveida sponsorēšanas līgumus. Ministru kabinets ne vēlāk kā līdz 2014.gada 1.aprīlim apstiprina sponsorēšanas tipveida līgumu. Minētā norma ir spēkā līdz Latvijas prezidentūras Eiropas Savienības Padomē noslēgumam.
4. Ārlietu ministrijai (Latvijas prezidentūras Eiropas Savienības Padomē sekretariātam), ņemot vērā šā protokollēmuma 3.punktā minēto:
	1. sagatavot un noteiktā kārtībā iesniegt grozījumus Ministru kabineta 2013.gada 17.janvāra noteikumos Nr.65 „Latvijas prezidentūras Eiropas Savienības Padomē sekretariāta nolikums”, papildinot Latvijas prezidentūras Eiropas Savienības Padomē sekretariāta finanšu līdzekļu uzskaitījumu ar sponsoru atbalstu, kā arī papildināt tiesību uzskaitījumu ar tiesībām piesaistīt sponsorus. Ministru kabineta noteikumu projektu iesniegt izskatīšanai Ministru kabinetā mēneša laikā pēc tam, kad likumprojekts „Grozījumi likumā „Par interešu konflikta novēršanu valsts amatpersonu darbībā”” tiks izskatīts Saeimā 2.lasījumā;
	2. saskaņā ar informatīvajā ziņojumā minētajiem principiem prezidentūras loģistikas jautājumu nodrošināšanā izstrādāt, saskaņot ar nozaru ministrijām un līdz 2014.gada 1.aprīlim iesniegt Ministru kabinetā vadlīnijas Latvijas prezidentūras Eiropas Savienības Padomē sagatavošanai vai norises nodrošināšanai, kurās paredzēta procedūra par:
		1. kritērijiem sponsoru piesaistei, to izvēlei,
		2. sponsorēšanas līgumu noslēgšanu, to saturu, pušu tiesībām un pienākumiem,
		3. atskaitīšanās kārtību par piesaistītiem finanšu resursiem to atspoguļošanu finanšu pārskatos un sponsorēto līdzekļu izlietojumu atbilstoši mērķim;
	3. sākot no 2014.gada 1.aprīļa līdz 2015.gada 31.decembrim, reizi ceturksnī informēt Ministru kabinetu par sponsorēšanas rezultātiem Latvijas prezidentūras Eiropas Savienības Padomē loģistikas jautājumu nodrošināšanai, tai skaitā tās ietekmi uz valsts budžetu”.
5. Ārlietu ministrijai (Latvijas prezidentūras Eiropas Savienības Padomē sekretariātam) līdz 2015.gada 31.decembrim nodrošināt Latvijas prezidentūras Eiropas Savienības Padomē 2015.gadā sekretariāta darījumu uzskaiti atbilstoši likuma „Par budžetu un finanšu vadību” 29.panta otrajā daļā noteiktajam un pārskatu sagatavošanu atbilstoši minētā likuma 30.pantā noteiktajam, tai skaitā:
	1. līdz 2014.gada 1.aprīlim sagatavot un saskaņot ar Valsts kasi grozījumus vienotajā nozares grāmatvedības uzskaites kārtībā, kas izstrādāta atbilstoši Ministru kabineta 2009.gada 15.decembra noteikumu Nr.1486 „Kārtība, kādā budžeta iestādes kārto grāmatvedības uzskaiti” prasībām attiecībā uz sponsorēšanas darījumu uzskaiti;
	2. līdz 2014.gada 1.septembrim sagatavot un saskaņot ar Valsts kasi grozījumus nozares gada pārskata sagatavošanas kārtībā, kas izstrādāta atbilstoši Ministru kabineta 2013.gada 15.oktobra noteikumiem Nr.1115 „Gada pārskata sagatavošanas kārtība” attiecībā par atklājamo informāciju par Latvijas prezidentūru Eiropas Savienības Padomē.”.

Ministru prezidents V.Dombrovskis

Valsts kancelejas direktore E. Dreimane

Ārlietu ministrs E.Rinkēvičs

Vīzas:

valsts sekretārs A.Pildegovičs

Latvijas prezidentūras Eiropas Savienības Padomē

sekretariāta direktore I.Skujiņa

12.12.2013. 11:44

518

I.Kolkovska

67011780, Indra.Kolkovska@es2015.lv

L.Kalsone

67011772, Liga.Kalsone@es2015.lv